Д О Г О В О Р

№ ……..

ЗА ВЪЗЛАГАНЕ НА УПРАВЛЕНИЕТО НА ЕДНОЛИЧНО ТЪРГОВСКО ДРУЖЕСТВО С ОГРАНИЧЕНА ОТГОВОРНОСТ

Днес, ……..............…., в гр.Перник, на основание  чл. 63 ал.3, вр.ал.1 от Закона за лечебните заведения и съгласно §1а от Наредба 9/ 26.06.2000 год. за условията и реда за провеждане на конкурси за възлагане на управлението на лечебни заведения по ЗЛЗ   и  Решение № 424, Протокол №2 от 11.02.2021.г. на Общински съвет Перник, се сключи настоящия договор между:

1. Станислав Владимиров – Кмет на Община Перник, в качеството си на пълномощник от доверителя – Общински съвет Перник и 

2. Д-р Йордан Иванчев от .... с ЕГН-...., наричан в следващите текстове „УПРАВИТЕЛ” за следното:

І. ПРЕДМЕТ НА ДОГОВОРА

Чл.1. Доверителят възлага, а управителя приема да управлява и представлява еднолично търговско дружество с ограничена отговорност „СПЕЦИАЛИЗИРАНА БОЛНИЦА ЗА ПРОДЪЛЖИТЕЛНО ЛЕЧЕНИЕ И РЕХАБИЛИТАЦИЯ“ ЕООД - град Перник, с едноличен собственик на капиала Община Перник, седалище и адрес на управление в град Перник, ул.”ПРОТОЖЕРИЦА” № 102 и ЕИК 113514110, в съответствие с действащата нормативна уредба и решенията на Общински съвет Перник, действащ в качеството си на орган, упражняващ правата на едноличния собственик на капитала в търговското дружество и в рамките на предоставените му пълномощия съгласно Устава на дружеството, Закона за лечебните заведения и Наредба 9/ 26.06.2000 г. за условията и реда за възлагане на управлението на лечебни заведения по ЗЛЗ и клаузите на настоящия договор.

ІІ. СРОК НА ДОГОВОРА

Чл.2. Този договор се сключва за срок до провеждане на конкурс,  считано от датата на вписването му в търговския регистър при Агенцията по вписванията, но не повече от 90 дни, съгласно §1а от Наредба 9/ 26.06.2000 год. за условията и реда за провеждане на конкурси за възлагане на управлението на лечебни заведения по Закона за лечебните заведения.

ІІІ. ПРАВА И ЗАДЪЛЖЕНИЯ НА ДОВЕРИТЕЛЯ

Чл.3. Доверителят: 

1.
Преобразува и прекратява дружеството;

2.
Приема годишния счетоводен отчет и баланс след заверка на определения експерт счетоводител;

3.
Взема решение за намаляване или увеличаване на капитала;

4.
Взема решение за откриване и закриване на клонове и участие в други дружества;

5.
Взема решение за придобиване или отчуждаване на недвижими имоти и вещни права върху тях;

6.
Взема решение за придобиване или разпореждане с дялове или акции – собственост на дружеството, в други дружества, както и за придобиване или разпореждане с дълготрайни финансови активи на дружеството в чужбина; 

7.
Дава съгласие за обезпечения в полза на трети лица;

8.
Дава съгласие за сключване на договори за кредитиране на трети лица и договори за задължително застраховане на имущества;

9.
Дава съгласие за учредяване на ипотека и залог на дълготрайни активи на дружеството;

10.
Взема решение за прекратяване или приватизиране, или прави предложения пред компетентните държавни органи за приватизиране на дружеството, когато общата балансова стойност на материалните дълготрайни активи, отдадени под наем или под аренда, на материалните дълготрайни активи, вещни права, които са внесени в граждански дружества и на финансови дълготрайни активи, надхвърлили 50 на сто от общата балансова стойност на дълготрайните активи на дружеството;

11.
При прекратяване на дружеството, предприема мерки за ликвидация, освен в случаите на несъстоятелност, като доверителя назначава ликвидатори и сключва договори с тях. 

Чл.4. Доверителят има право:

1.
Да изиска от управителя необходимата информация за състоянието и дейността на дружеството;

2.
Да контролира дейността на управителя и определя срокове, в рамките на които управителят да отстранява констатирани недостатъци в работата;

3.
Да намалява размера на определеното с този договор възнаграждение с до 30 на сто, в случай, че управителят не изпълни негово мнение или действие в нарушение на задълженията по настоящия договор;

4.
На свободен достъп до всички работни места в дружеството и клоновете му;

5.
Да командирова управителя в чужбина.

ІV. ЗАДЪЛЖЕНИЯ И ПРАВА НА УПРАВИТЕЛЯ

Чл.5. Управителят е длъжен:

1.
Да постъпи на работа в 7 дневен срок от влизане на сила на акта, с който доверителят го определя за управител;

2.
Да организира в 7 – дневен срок подготовка и внасянето в Агенцията по вписванията на необходимите документи, свързани с вписването в Търговския регистър на обстоятелствата, съгласно нормативните разпоредби;

3.
Да представи на доверителя отчет за дейността на дружеството, както и за резултатите от изпълнението на критериите по утвърдената бизнес задача в 30 – дневен срок след приключване на всяко тримесечие на основание чл.28 от Наредбата за реда и условията за упражняване на правата на Общината върху общинската част от капитала на търговските дружества;

4.
Да уведомява в 3 – дневен срок доверителя за настъпилите обстоятелства по чл.20 ал.1 от Наредбата за реда и условията за упражняване на правата на Общината върху общинската част от капитала на търговските дружества;

5.
Да създава условия за социално развитие на колектива в дружеството и за подобряване условията на труд;

6.
Подписва и изпълнява Колективния трудов договор;

7.
Да представя на доверителя копие от Ревизионния акт, след извършена финансова ревизия;

8.
Да извършва необходимите действия, свързани с подготовката на дружеството или обособени негови части за приватизация, като ги съгласува само с доверителя. 

Чл.6. Управителят има право:

1.
Да сключва, изменя и прекратява трудови договори с работещи по трудови правоотношения, да налага дисциплинарни наказания, да стимулира и командирова персонала на дружеството при спазване на действащата нормативна уредба;

2.
Да сключва договори за получаване на кредити на дружеството с изключение на такива обезпечени с ипотека на недвижимо имущество или със залог на дължимо на дружеството имущество, след получаване правното съгласуване за това от страна на доверителя;

3.
Да разходва средства на дружеството за представителни цели, за тържества и подаръци, в размер до установения необлагаем норматив;

4.
Да ползва лек служебен автомобил при изпълнение задълженията си по този договор.

Чл.7. Управителят няма право без разрешение на доверителя:

1.
Да взема решение за откриване или закриване на клонове и за участие в други дружества;

2.
Да взема решение за придобиване или отчуждаване недвижими имоти и вещни права върху тях;

3.
Да взема решение за придобиване или разпореждане с дялове или акции – собственост на дружеството в други дружества, както и за придобиване или разпореждане с дълготрайни финансови активи в чужбина;

4.
Да дава обезпечаване в полза на трети лица;

5.
Да сключва договори за кредитиране на трети лица и договори за задължително застраховане на имущества;

6.
Да учредява ипотека или залог върху дълготрайни активи на дружеството;

7.
Да предоставя на физически лица, фирми, граждански дружества и др. дружества – юридически лица информация за финансово – икономическото състояние на дружеството; 

8.
Да извършва продажби, както и отдаване под наем на дълготрайни активи на дружеството, чиято стойност надхвърля 5 на сто от общата балансова стойност на дълготрайните материални активи; 

9.
Докато е в сила този договор да извършва от свое или от чуждо име търговски сделки, да участва в събирателни или командитни дружества и в дружества с ограничена отговорност, да заема длъжност в ръководни органи на др. дружества, когато се извършва сходна дейност с тази на дружеството, както и да е съдружник в събирателни, в командни дружества и в дружества с ограничена отговорност или да е управител или член на изпълнителен или контролен орган на друго публично предприятие;

10.
Да огласява служебна информация и сведения за дружеството докато е в сила настоящия договор, както и за срок от 5 години след прекратяването му;

11.
Да извършва конкурентна дейност спрямо дружеството до 3 години след прекратяването на този договор;

12.
Да заема висша публична длъжност по чл.6,ал.1,т.1-38 и чл.41-45 от Закона за противодействие на корупцията и за отнемане на незаконно придобитото имущество, както и да е член на политически кабинет и секретар на община.

13. Да работи по служебно или по трудово – правоотношение,освен като преподавател във висше училище;

14.
Да извършва разпоредителни сделки с  имущество на дружеството, както и за теглене на кредити в размер на 10 на сто от стойността на дълготрайните активи на дружеството в периода от постъпване на предложение за приватизация от органите по Закона за приватизация и следприватизационен контрол;

15.
Да ангажира сумарно повече от 50 на сто от общата балансова стойност на дълготрайните активи чрез отдаване под наем или под аренда на дълготрайните материални активи.

V. ВЪЗНАГРАЖДЕНИЕ И ОБЩЕСТВЕНО ОСИГУРЯВАНЕ НА УПРАВИТЕЛЯ

Чл.8.  Доверителят определя месечно възнаграждение на Управителя размер на 400 на сто от отчетната средна месечна брутна работна заплата в здравното заведение, но не повече от дванадесеткратния размер на минималната месечна работна заплата, установена в страната за съответния месец. СБРЗ се изчислява като отношение на изплатените брутни трудови възнаграждения /без обезщетенията по чл. 220-225 от КТ и изплатените възнаграждения по граждански договори/ и средносписъчния брой на персонала без жените по майчинство.

Чл.9. (1)Възнаграждението на Управителя е за сметка на разходите на дружеството с ограничена отговорност, а данъка върху общия доход се извършва, съгласно  Закона за данъците върху доходите на физическите лица.
(2) Отговорността за деклариране на сумите, получени като възнаграждение по този договор и за изплащането на полагащия се данък общ доход носи управителят.

Чл.10. Доверителят не гарантира размера на възнаграждението на Управителя и не го компенсира при липса на средства в дружеството.

Чл.11. Съгл. чл.4 ал. 1, т.7 от КСО, Управителят е задължително осигурен за всички осигурителни социални рискове, като размера на осигурителните вноски е определен в КСО.

Чл.12. В случаите на временна неработоспособност на управителя се изплаща парично обезщетение, съгласно КСО.

Чл.13. За времето на ползване на неприсъствени дни по този договор, на Управителя се заплаща възнаграждение, изчислено от изплатеното му среднодневно възнаграждение за последния месец, предхождащ ползването на отпуска, през който управителят е изпълнявал задълженията си най – малко 10 работни дни. 

Чл.14/1/. Настоящият договор може да бъде прекратен, считано от датата на заличаване името на Управителя в Търговския регистър / в случаите по чл.14 /2/,т.3 на този договор от датата на възникване на основанието/

/2/ Без виновност на страните :

1. С изтичане срока на договора;

2.Предсрочно – по решение на Общински съвет;

3.При преобразуване, прекратяване и след приватизация на дружеството;

4.В случаите на смърт или поставяне под запрещение на Управителя, съответно при обявяване на несъстоятелност на дружеството;

5.По взаимно съгласие на страните;

6.С решение на доверителя в интерес на работата, като настоящия Управител бъде отстранен от работа, докато не бъде заличено името му в Търговския регистър като управител. За този период от време на управителя не се дължи възнаграждение;

7.При обективна невъзможност на Управителя да изпълнява задълженията си за повече от 6/шест/ месеца.

8.По искане на Управителя- подаване на молба за освобождаване, изразена писмено пред доверителя с предизвестие не по малко от 3-месеца;

9.При възникване на някое от обстоятелствата, обуславящи забрана или ограничение на Управителя за изпълнение на съответните функции -несъвместимост с изискванията по чл.20 от Закона за публичните предприятия;

/3/ По вина на Управителя:

1.При тежко нарушение или системно неизпълнение на служебните задължения;

2.При извършване на действия или бездействия на управителя, довели до влошаване на финансовия резултат на дружеството или от които са произтекли щети за дружеството;

3.Предоставяне от Управителя на доверителя на невярна информация за състоянието на дружеството или съставяне и утвърждаване от управителя на документи с невярно съдържание;

4.При осъждане на Управителя за извършено умишлено престъпление от общ характер;

5.При влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобито имущество.

6.При неизпълнение на заложените показатели в одобрената бизнес-програма, както и при неизпълнение на решения на доверителя, произтичащи от предоставените му права, като представител на собственика на капитала на дружеството.

/4/ По вина на доверителя, когато той не изпълнява задълженията си по този договор.

 Чл.15. В случаите на прекратяване на договора по реда на:

1.Чл.14 ал.2, т.2 и т.6 на Управителя се изплаща обезщетение в размер на едномесечното му възнаграждение по този договор.

2.Чл.14 ал.3, т.1 до т.6 включително, управителя възстановява 3 месечни възнаграждения по този договор.

3.Чл.14. ал.2, т.5 на управителя не се изплаща обезщетение.
4.Чл.14 ал.4 на управителя се изплаща обезщетение в размер на три месечни възнаграждения по този договор.

Чл.16. Когато към датата на прекратяване на настоящия договор управителят е придобил право на пенсия за прослужено време и старост, той има право на обезщетение в размер на 2 месечни възнаграждения, ако е работил при същия работодател през последните 10 години – в размер на 6 месечни възнаграждения по този договор, при положение, че не е ползвал това право на друго основание и нормативните документи не се променят.  
Чл.17. Размерът на обезщетенията се определя от начисленото на управителя възнаграждение за последния пълен месец, през който той е изпълнявал задълженията си по този договор. 
Чл.18. При прекратяване на договора на управителя се изплаща обезщетение, съответстващо на неизползваните от него неприсъствени дни на определеното му възнаграждение по този раздел.

Чл.19. При прекратяване на договора по реда на чл.14, ал.2, т.1, 2 и 6 на управителя се изплаща обезщетение, съответстващо на възнаграждението му за времето, през което е останал на работа, но за не повече от 1 месец. 

Чл.20. Размерът на обезщетенията по чл.18 и чл.19 се изчисляват от начисленото на управителя среднодневно възнаграждение за последния календарен месец, предхождащ прекратяването на договора, през който управителя е изпълнявал задълженията си най – малко 10 работни дни. 

VІ. ДРУГИ УСЛОВИЯ

Чл.21. Управителят има право на 30 платени неприсъствени дни за една календарна година, извън празничните и почивните дни.

Чл.22/1/ Платените неприсъствени дни се ползват от управителя в рамките на една календарна година, най – много с едно прекъсване. Управителят сам определя периода на ползване на неприсъствените работни дни, като за целта уведомява писмено доверителя, но не по-късно от 15 дни преди този период.

/2/ При доказани обективни причини, довели до невъзможност за ползване на неприсъствените дни през текущата година, доверителят може да разреши на управителя ползването на същите през следващата календарна година, след подадена до края на текущата година молба до управителя.

Чл.23. Управителят няма право да ползва неприсъствени дни в по – голям размер от полагащите му се за периода от влизане в сила на настоящия договор.

Чл.24. За времето на ползване на неприсъствените дни от управител, той се задължава да определи длъжностно лице от дружеството, което да го замества докато отсъства, като уведоми писмено доверителя минимум 15 дни преди това/при подаване на личната молба за отпуска/.

Чл.25. Управителят ползва всички права за командироване в страната по реда на Наредбата за командировките в страната и приетите вътрешно-дружествени правила, а за чужбина със съгласието и със заповед на доверителя по докладна записка на управителя. Средствата за командировка са за сметка на дружеството.

Чл.26. Управителят има право да ползва социалните фондове и формите на социално обслужване, отразени в сключения КТД в дружеството, с изключение на тези, които съгласно действащата нормативна уредба са елемент на брутното трудово възнаграждение.

Чл.27. При прекратяване на договора за управление не по инициатива и без виновно поведение от страна на управителя, той се ползува от Закона за насърчаване на заетостта.

Чл.28. Страните могат да се договарят в условията на договора при последващи промени на нормативната уредба или съществени изменения на икономическите условия, като измененията се отразяват в допълнителни споразумения към настоящия договор. В случаите на императивни промени в нормативната уредба настъпили след влизането в сила на настоящия договор, те стават задължителни за двете страни без да се сключва допълнително споразумение за изменение или допълнение  в клаузите на договора.

Чл.29. Възникналите спорове между страните по този договор, неуредените с него въпроси се решават в съответствие с действащото гражданско законодателство.

Настоящия договор се състави в три еднообразни екземпляра, по един за всяка страна и съда и влиза в сила, считано от датата на постъпване на работа на управителя.

За УПРАВИТЕЛ:                                 

  За ДОВЕРИТЕЛ:……………………..

........................................                        

  

(Кмет на Община Перник) 

